
 ఒక్కొక్కరే తన కుటుంబ సభ్యులు వస్తున్నారు. తొలుత అన్నపూర్ణమ్మ ఆయాసంతో వచ్చి భర్తను చూసి రిలాక్సింగ్ గా నవ్వింది.
 
 మరో అయిదు నిముషాలకు ముగ్గురు కూతుర్లూ వచ్చారు. రాని ఒక్క కూతురి కోసం ఆయన ఆందోళనతో చూస్తూ అక్కడే నిలబడ్డాడు.
 
                            * * * * *
 
 తిరునాళ్ళ జనంతో కలిసిపోయిన గణేష్ దాదా మాటి మాటికీ ఫోటోవంక ఆమెవంకా చూస్తున్నాడు.
 
 అతను ఆ టౌన్ కు చెందినవాడే నిజం దాదా కాకపోయినా "దాదా" అని పిలుచుకోవడం అంటే ఇష్టం. తన ధైర్యసాహసాల్ని గురించి గొప్పలు చెప్పుకోవడం అతని హాబీ తనను చూస్తే టౌనంతా హడల్ అనీ, పోలీసులే సెల్యూట్ కొడతారని చెబుతుంటాడు. తనకు ఎమ్మెల్యే క్లోజ్ ఫ్రెండ్ అనీ, ఎంపీ ఏ ఫంక్షన్ కయినా తనని పిలుస్తాడనీ డంబాలు పలుకుతుంటాడు.
 
 అతని విషయం తెలిసిన వాళ్ళెవరూ అతనితో అయిదు నిముషాల కంటే ఎక్కువ మాట్లాడడానికి ఇష్టపడరు. అప్పటికె తన దాదాగిరీ ఎలాంటిదో చెబుతూ సగం మెదడు తినేస్తాడు.
 
 తనేమిటో తనకు తెలుసు కనుక మతాల వరకే వుంటాడుగానీ ఎక్కడా చేతుల్లోకి దిగడు. గొప్పలు చెప్పుకుంటూ వుంటాడేగానీ ఇంతవరకూ ఒక్కరితోనూ పేచీకి దిగి ఎరగడు.
 
 వంశీ టౌన్ కెళ్ళినప్పుడంతా ఇతఃనితోనే కాలక్షేపం చేస్తుంటాడు. దాంతో మంచి స్నేహితుడయ్యాడు.
 
 రెండురోజుల క్రితం వంశీ ఒక ఫోటో ఇచ్చి ఈమెను కిడ్నాప్ చేయాలంటే షాక్ తిన్నాడు. అప్పటికే చెమటలు పట్టేశాయి భయంతో.
 
 "నిజం కిడ్నాప్ కాదు గణేష్ దాదా ఉత్తుత్తి కిడ్నాపే. ఆమె ఎవరో కాదు... నా భార్యే" అని మొదలు పెట్టి తమ ఛాలెంజ్ గురించి వివరించాడు.
 
 "టపాసులు పెట్టాక జనం చెల్లా చెదురవుతారు. ఈ సమయంలో నువ్వు ఆమెని పట్టుకుని కారులోకి ఎక్కించెయ్. కారులో కూర్చోగానే మన ప్లాన్ చెప్పు. కామ్ గా అయిపోతుంది. చేయి పట్టుకునేటప్పుడే చెవిలో మెల్లగా నా పేరు చెప్పు తనే వచ్చి కారు ఎక్కేస్తుంది. సరేనా?"
 
 అన్ని రోజులూ తనో దాదా అని చెప్పుకుని, ఇప్పుడు వెనక్కి తగ్గితే తన పరువు పోతుందనీ, స్వయానా భార్యనే ఉత్తుత్తి కిడ్నాప్ చేయమని అంటున్నాడనీ గ్రహించిన గణేష్ దాదా ఒప్పుకున్నాడు.
 
 తనతోపాటు ఒక శిష్యుడ్ని వేసుకుని కారు తీసుకెళ్ళి గుడి వెనుకభాగాన చెట్ల చాటున పార్క్ చేశాడు. శిష్యుడ్ని టపాసులు కాల్చమన్నాడు.
 
 జనం చెల్లాచెదురు కాగానే ఫోటోలో వున్న సుజన చేయి పట్టుకున్నాడు.
 
 ఆమె షాకు తిని, భీతితో అతని వైపు చూసింది.
 
 "వంశీ" అన్నాడు మెల్లగా.
 
 "వంశీ...." ఆమె ఏదో అడగబోతూ వుండగానే అప్పటికే కంగారుతో వణుకుతున్న అతను ఆమె నోరును సుతారంగా చేతుల్తో మూసి ముందుకి లాగాడు.
 
 ఆమెను కారు దగ్గరికి తీసుకొచ్చి డోర్ తెరిచి లోపలికి తోశాడు.
 
 "వంశీ...." ఆమె మాటలు అతనికి వినిపించడం లేదు. ఎంత ఉత్తుత్తి కిడ్నాప్ అయిన కిడ్నాప్ అంటే కిడ్నాపే. అందుకే ఎంత ధైర్యంగా వుందామనుకుంటున్నా వీలుపడడం లేదు. భయంలాంటి ఫీలింగ్ అతని బలహీనమైన గుండెను మరింత బలహీనంగా చేస్తోంది. శిష్యుడు వచ్చి డ్రయివింగ్ సీట్లో కూర్చున్నాక అతనూ ఆమె పక్క వెనక సీట్లో కూర్చున్నాడు.
 
 "వంశీ ఎక్కడున్నాడు? నన్ను ఎక్కడికి తీసుకెళుతున్నారు?" ఆమె మాటలకి విసుగొచ్చింది.
 
 భయం భయంగా ఆమె అడుగుతుంటే బీపీ రైజ్ అయిపోతున్నట్లనిపించి..... "కాసేపు మాట్లాడకుండా కూర్చుంటారా? ఇది ఉత్తుత్తి కిడ్నాపింగే. మిమ్మల్ని వంశీ మీ ఊరి పొలిమేరల్లో వున్న మామిడి తోటలోని ఫార్మ్ హౌస్ కి తీసుకురమ్మన్నాడు" అని చెప్పి ముఖానికున్న చెమటలను తుడుచుకున్నాడు.
 
 "అదీ... అదీ" ఆమె ఏదో మాట్లాడితే తనకూ అనవసరంగా భయం కలుగుతుందని, తనని తాను రక్షించుకునే ప్రయత్నంలో ఆమె నోటిని మళ్ళీ చేతుల్తో మూశాడు. అయితే ఈసారి మాత్రం బలంగా, కారు దాదాపు పది కిలో మీటర్లు పరుగెత్తి మామిడి తోటలోకి దారి తీసింది.
 
                            * * * * *
 
 వంశీ సాయంకాలం ఆరుగంటల నుంచే తయారవడం మొదలుపెట్టాడు.
 
 శుభ్రంగా అరగంటపాటు స్నానం చేశాడు. పట్టుపంచె, తెల్లటి జుబ్బా తొడుక్కున్నాడు. లైట్ గా స్ప్రే చేసుకున్నాడు. ముఖానికి బాగానే పౌడర్ పట్టించాడు. తనూ, సుజన తినడానికి చపాతీలూ, వేరు శనగపప్పు పచ్చడి తల్లి దగ్గర తయారు చేయించి క్యారియర్ లో సర్దుకున్నాడు. ఓ సంచిలో మల్లెపూల దండల్నీ, స్వీట్ ప్యాకెట్ నీ, అగరుబత్తీల్ని పెట్టుకున్నాడు. స్లిప్పర్స్ తొడుక్కుని మామిడితోటకు బయలుదేరాడు.
 
 ఆ మామిడితోట అతనిదే. అందులో పాతకాలం నాటి సున్నపు మిద్దె ఒకటుంది. అక్కడక్కడా పెచ్చులు ఊడిపోయినప్పటికీ స్ట్రాంగయిన బిల్డింగ్ అది. మామిడితోటను చూసుకునే ఓ జంట అందులో వుంటుంది.
 
 అంత క్రితం రోజే ఆ జంటకు డబ్బులిచ్చి వాళ్ళ ఊరికి పంపించేశాడు. రెండు రోజుల వరకు తిరిగి రావద్దన్నాడు.
 
 ధర్మరాజు తిరుణాళ్ళలో ఒకానొక ముఖ్యమయిన ఘట్టం గోగ్రహణం. ప్రతి సంవత్సరం సత్యనారాయణ తన కుటుంబ సభ్యులతో తిరునాళ్ళకి వెళతాడని తెలుసు. అందుకే తను సీన్ లో లేకుండా ప్లాన్ ని పకడ్బందీగా తయారుచేసుకున్నాడు.
 
 దాదా కాని దాదా గణేష్ కి మొత్తం పనినంతా అప్పగించాడు. ఫార్మ్ హౌస్ తాళం కూడా ముందురోజే అతనికిచ్చాడు.
 
 ఈ ప్లాన్ కి వంశీ పెట్టుకున్న పేరు "బందరులడ్డు"
 
 బందరులడ్డు సక్సెస్ అయి, బందరులడ్డు లాంటి సుజనతో మరో అరగంటకు శోభనం ఖాయమని ఎందుకనో అనిపిస్తోంది అతనికి.
 
 సాయంకాలం నుంచీ ఎడమకన్ను అదేపనిగా కొట్టుకుంటోంది. మరి ఇది శుభసూచకమో, అశుభసూచకమో ఖచ్చితంగా తెలియదు.
 
 ఈపాటికి గణేష్ దాదా సుజనను కారులో తీసుకొచ్చేసి వుంటాడు. జనంలో పడి తన చిన్న కూతురు తప్పిపోయిందని మామయ్య అనుకుంటారే తప్ప ఇలా తను తీసుకొచ్చేసి వుంటానని ఊహించలేదు. తమ బంధువుల ఇంటికి దారి తెలీక, ఫ్రెండ్స్ ఇళ్ళకు వెళ్లుంటుందని అనుకుంటాడు. సుజన చిన్నపిల్ల కాదు కనుక కంగారుపడే అవకాశం లేదు.
 
 ఏ తెల్లవారుజామునో తిరిగి సుజనను రాజుపాలెంలో వదిలేస్తే సరిపోతుంది. తనకు బంధువుల ఇల్లు తెలుసు గనుక అక్కడికి కొద్ది దూరంలో దిగబెట్టేస్తే వెళ్ళిపోతుంది. రాత్రంతా ఫ్రెండ్ ఇంట్లో వున్నాననీ, అతికష్టం మీద ఇల్లు కనిపెట్టేననీ, సుజన అంటే ఇక ఏం మాట్లాడలేరు. దాంతో తన శోభనం సుఖాంతం అయిపోయింది.
 
 ఇలా ఊహించిన వంశీకి మరింత ఉత్సాహం వచ్చింది. నడక వేగం హెచ్చించాడు. తోటలోకి మలుపు తిరిగాడో లేదో ఓ ఆకారం ఎదురొచ్చింది. అంత చీకట్లోనూ ఒకరి నొకరు గుర్తుపట్టగలిగారు.
 
 "సక్సెసా?" వంశీ తొందర తొందరగా అడిగాడు.

 okkokkare tana kutumba sabhyulu vastunnaaru. toluta annapurnamma aayaasamtho vachi bhartanu chusi relaxing gaa navvindi.
 
 maro ayidu nimushaalaku mugguru koothurluu vachaaru. raani okka koothuri kosam aayana aandolanato chustuu akkade nilabaddadu.
 
                            * * * * *
 
 tirunaalla janamtho kalisipoyina ganesh daadaa maati matiki photovanka amevanka chustunnadu.
 
 atanu aa toun ku chendinavade nijam daadaa kakapoyina "daadaa" ani piluchukovadam ante ishtam. tana dhairyasahasalni gurinchi goppalu cheppukovadam athani haabi tananu chuste tounanta hadal any, polisule selute kodatarani chebutuntaadu. tanaku emmelye close frend any, empy e function kayina tanani pilustaadanii dambalu palukutuntaadu.
 
 athani vishayam telisina vaallevaruu athanitho ayidu nimushaala kante ekkuva matladadaniki ishtapadaru. appatike tana daadaagirii elantido chebutuu sagam medadu tinestaadu.
 
 tanemito tanaku telusu kanuka mataala varake vuntaadugaanii ekkada chetulloki digadu. goppalu cheppukuntu vuntaadegaanii intavarakuu okkaritoonuu pecheeki digi eragadu.
 
 vamshee toun kellinappudanta itahnithone kalakshepam chestuntaadu. daamto manchi snehitudayyaadu.
 
 rendurojula kritam vamshee oka photo ichi eemenu kidnap cheyalante shak tinnadu. appatike chematalu pattesai bhayamto.
 
 "nijam kidnap kaadu ganesh daadaa uttutti kidnape. aame evaro kaadu... naa bharye" ani modalu petti tama chalenj gurinchi vivarinchaadu.
 
 "tapasulu pettaka janam chella cheduravutaaru. ee samayamlo nuvvu aameni pattukuni kaaruloki ekkinchey. kaarulo koorchogaane mana plan cheppu. kaam gaa ayipotundi. cheyi pattukunetappude chevilo mellagaa naa paeru cheppu tane vachi kaaru ekkestundi. sarena?"
 
 anni rojuluu tano daadaa ani cheppukuni, ippudu venakki taggite tana paruvu potundanee, swayana bharyane uttutti kidnap cheyamani antunnadanii grahinchina ganesh daadaa oppukunnadu.
 
 tanatopaatu oka shishyudni vesukuni kaaru teesukelli gudi venukabhaagaana chetla chaatuna park cheshaadu. shishyudni tapasulu kalchamannadu.
 
 janam chellacheduru kagane photolo vunna sujana cheyi pattukunnadu.
 
 aame shaku tini, bheetito athani vaipu chusindi.
 
 "vamshee" annadu mellagaa.
 
 "vamshee...." aame edho adagabothu vundagaane appatike kangaarutho vanukutunna atanu aame norunu sutaaramgaa chetulto moosi munduki lagadu.
 
 aamenu kaaru daggariki teesukochi dor terichi lopaliki toshaadu.
 
 "vamshee...." aame maatalu ataniki vinipinchadam ledu. entha uttutti kidnap ayina kidnap ante kidnape. anduke entha dhairyamgaa vundaamanukuntunnaa veelupadadam ledu. bhayamlanti feeling athani balaheenamaina gundenu marinta balaheenamgaa chestondi. shishyudu vachi drianing seetlo kuurchunnaaka athanuu aame pakka venaka seetlo kuurchunnaadu.
 
 "vamshee ekkadunnadu? nannu ekkadiki teesukelutunnaru?" aame maatalaki visugochindi.
 
 bhayam bhayamgaa aame adugutunte bp raiz ayipotunnatlanipanchi..... "kasepu matladakunda kurchuntara? idhi uttutti kidnapinge. mimmalni vamshee mee oori polimerallo vunna mamidi thotaloni form hous ki teesukurammannadu" ani cheppi mukhanikunna chematalanu tuduchukunnadu.
 
 "adhee... adhee" aame edho matladithe tanakuu anavasaramgaa bhayam kalugutundani, tanani taanu rakshinchukune prayatnamlo aame notini mallee chetulto muusaadu. ayithe eesaari maatram balangaa, kaaru daadaapu padi kilo meetarlu parugetti mamidi thotaloki daari teesindi.
 
                            * * * * *
 
 vamshee saayankaalam aarugantala nunche tayaaravadam modalupettaadu.
 
 subhramgaa aragantapaatu snaanam cheshaadu. pattupanche, tellati jubba todukkunnadu. liet gaa sprey chesukunnadu. mukhaniki bagane pouder pattinchaadu. tanuu, sujana tinadaaniki chapaatiiluu, vaeru sanagapappu pachadi talli daggara tayaaru cheyinchi carrier loo sardukunnadu. oo sanchilo mallepula dandalnee, sweet packet nee, agarubattiilni pettukunnadu. slippers todukkuni maamiditotaku bayaluderaadu.
 
 aa mamiditota atanide. andulo paatakaalam naati sunnapu midde okatundi. akkadakkada pecchulu oodipoyinappatiki strangayina bilding adhi. maamiditootanu chusukune oo janta andulo vuntundi.
 
 anta kritam roje aa jantaku dabbulichi vaalla ooriki pampinchesaadu. rendu rojula varaku tirigi ravaddannadu.
 
 dharmaraju tirunaallalo okanoka mukhyamayina ghattam gograhanam. prati samvatsaram satyanarayana tana kutumba sabhyulatho tirunaallaki velataadani telusu. anduke tanu sean loo lekunda plan ni pakadbandiigaa tayaaruchesukunnaadu.
 
 daadaa kaani daadaa ganesh ki mottam paninanta appaginchaadu. form hous taalam kuudaa munduroje atanikicchaadu.
 
 ee plan ki vamshee pettukunna paeru "bandaruladdu"
 
 bandaruladdu suxes ayi, bandaruladdu lanti sujanatho maro aragantaku shobhanam khayamani endukano anipistondi ataniki.
 
 saayankaalam nunchi edamakannu adepanigaa kottukuntondi. mari idhi subhasuchakamo, asubhasuchakamo khachitamgaa teliyadu.
 
 eepaatiki ganesh daadaa sujananu kaarulo teesukochesi vuntaadu. janamlo padi tana chinna koothuru tappipoyindani mamayya anukuntare tappa ilaa tanu teesukochesi vuntaanani oohinchaledu. tama bandhuvula intiki daari teleeka, frends illaku velluntundani anukuntaadu. sujana chinnapilla kaadu kanuka kangarupade avakaasam ledu.
 
 e tellavaarujaamuno tirigi sujananu rajupalemlo vadileste saripotundi. tanaku bandhuvula illu telusu ganuka akkadiki koddi dooramlo digabetteste vellipotundi. raatrantaa frend intlo vunnaananii, atikashtam meeda illu kanipettenani, sujana ante ika yem matladaleru. daamto tana shobhanam sukhantam ayipoyindi.
 
 ilaa oohinchina vamseeki marinta utsaaham vachindi. nadaka vegam hecchinchaadu. thotaloki malupu tirigado ledho oo aakaaram edurochindi. anta cheekatloonuu okari nokaru gurthupattagaligaaru.
 
 "saxesa?" vamshee tondara tondaragaa adigaadu.